### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. marts 2023 har vedtaget Magistratens indstilling i overensstemmelse med erklæring fra Teknisk Udvalg af 6. marts 2023.

###

Fremsendelse af tre scenariebeskrivelser for et øget serviceniveau med anlægs- og driftsøkonomi.

### Resume

Byrådet behandlede 27. april 2022 Teknik og Miljøs svar på forslag fra Liste Trivsel, Velfærd og Reel Borgerinddragelse om etablering af toilet og bedre skiltning i Malthe Hermansen og ændringsforslag fra Det Konservative Folkeparti om at se på muligheder og behovene for flere toiletter og skilte generelt i [adresse] rekreative områder og skove.

Det blev besluttet, at Teknik og Miljø skulle vende tilbage til Byrådet med et katalog med scenarier for, hvordan serviceniveauet for offentlige toiletter kan øges, herunder et oplæg til anlægs- og driftsøkonomi. Det sker med denne indstilling.

Der er udarbejdet tre scenariebeskrivelser, hvor scenarie a er et fuldskalascenarie, der medtager kendte ønsker og behov, mens scenarie b er et mellemscenarie og scenarie c et tryghedsskabende scenarie, som har særligt fokus på [adresse] og [adresse]. Finansieringsbehovet udgør mellem 12,75 mio. kr. og 5,25 mio. kr. til anlæg og henholdsvis 960.000 kr. og 590.000 kr. til drift afhængigt af scenarievalg.

### Beslutningspunkter

Det indstilles:

At 1) kataloget med scenariebeskrivelserne og finansiering tages til efterretning jf. bilag 1.

At 2) Teknik og Miljø via en omprioritering af eksisterende driftsmidler fremadrettet drifter de offentlige toiletter ved [adresse] og Malou Frederiksen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-01-2023

Paulina Iversen:

Fremsendes til [adresse] med bemærkning, at Magistraten i mødet den 16. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 4. januar 2023.

Udvalg: [adresse]

Dato: 01-02-2023

Paulina Iversen: 16

Fremsendes til Teknisk Udvalg til behandling i henhold til beslutning i byrådets møde den 1. februar 2023.

Udvalg: Teknisk Udvalg

Dato: 06-03-2023

Paulina Iversen:

Tage Berg, Øyvind Lassen, Doris Nielsen, Bjarne Carlsen og Doris Thygesen kunne tiltræde indstillingen i overensstemmelse med Magistratens anbefaling.

Rune Olsen kunne tiltræde indstillingen med bemærkning om, at [adresse] bør gøre sine offentlige toiletter tilgængelige via app-løsninger og prioritere etablering af toiletter med lift.

Yngve Iversen kunne tiltræde indstillingen med bemærkning om, at muligheden for reklamefinansiering af eksisterende og nye offentlige toiletter undersøges.

Udvalget opfordrer forvaltningen til at vende tilbage med en beskrivelse af mulighederne for at implementere forslaget fra [adresse] om permanente pissoirer, herunder økonomien forbundet hermed.